L-inċident seħħ ilbieraħ filgħaxija fi Triq il-Vitorja Raġel ta’ 74 sena ttajjar minn vettura fi Triq il-Vitorja f’Ħal Qormi. L-inċident seħħ ilbieraħ filgħaxija għall-ħabta tat-8:30pm. Mill-ewwel informazzjoni jirriżulta li l-anzjan ittajjar minn vettura misjuqa minn żagħżugħ ta’ 26 sena. L-anzjan ittieħed Mater Dei fejn ġie ċċertifikat li qed isofri minn ġrieħi gravi. L-investigazzjonijiet dwar dan l-inċident għadhom għaddejjin.